ကောသဇ္ဇသုတ်

(၄)သုတ် ရှိပါသည်။ -အံ၊၁၊၁၀။ အံ၊မြန်၊၁၊၁၄။ အံ၊ဋ္ဌ၊၁၊၅၆။ အံ၊ဋီ၊၁၊၁၁၁။ -အင်္ဂုတ္တရနိကာယ၊ ဧကကနိပါတ၊ ၆-အစ္ဆရာသင်္ဃာတဝဂ္ဂ၊ ဒသမသုတ်။ ပျင်းရိသောပုဂ္ဂိုလ်အား မဖြစ်သေးသော အကုသိုလ်တရားတို့ ဖြစ်ပေါ်လာကုန်၏။ ဖြစ်ပြီးသော ကုသိုလ်တရားတို့ ဆုတ်ယုတ်ကုန်၏၊ မဖြစ်သေးသော အကုသိုလ်တရားတို့ ဖြစ်ရန် ဖြစ်ပြီးသော ကုသိုလ်တရားတို့ ဆုတ်ယုတ်ပျက်စီးရန် ပျင်းရိခြင်းမှ တစ်ပါး အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။ -အံ၊၁၊၁၄။ အံ၊မြန်၊၁၊၂၀။ -အင်္ဂုတ္တရနိကာယ၊ ဧကကနိပါတ၊ ၉-ပမာဒါဒိဝဂ္ဂ၊ စတုတ္ထသုတ်။ ကောသဇ္ဇမှတပါးသော များစွာသောအကျိုးမဲ့ကိုပြုနိုင်သော အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။ -အံ၊၁၊၁၆။ အံ၊မြန်၊၁၊၂၂။ -အင်္ဂုတ္တရနိကာယ၊ ... ၊ ၁၀-ဒုတိယပမာဒါဒိဝဂ္ဂ၊ တတိယသုတ်။ ကိုယ်တွင်း၌ဖြစ်သော အကြောင်းဖြစ်သောကြောင့် ကောသဇ္ဇမှ တပါးသော များစွာသောအကျိုးမဲ့ဖြစ်စေနိုင်သော အခြားတစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။ -အံ၊၁၊၁၈။ အံ၊မြန်၊၁၊၂၄။ -အင်္ဂုတ္တရနိကာယ၊ ... ၊ ဧကူနဝီသတိမသုတ်။ ကောသဇ္ဇမှတပါး သဒ္ဓမ္မသုံးဖြာ သာသနာတော်ကို ပျောက်ပျက်စေနိုင်, ကွယ်ပစေနိုင်သော အခြားတစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်